# Džošs Hārts[labot | labot pirmkodu]

**Džošs HārtsJosh Hart*| Džošs Hārts 2022. gadā |
| Personas dati |
|  |
| Dzimis |
1995. gada 6. martā  Silverspringa, Mērilenda, ASV |
| Augums | 196 cm |
| Svars | 98 kg |
| Sporta veids |
basketbols |
| Pozīcija |
uzbrūkošais aizsargs |
| Profesionāļa karjera |
2017—*pašlaik* |
|  |
| Izglītība |
|  |
| Vidusskola | *Wheaton* (Mērilenda) *Sidwell Friends School* (Vašingtona, DC) |
| Koledža |
Villanova Universitāte |
|  |
| Kluba informācija |
|  |
| Klubs |  Ņujorkas "Knicks" |
| Numurs |
3 |
| Līga |
Nacionālā basketbola asociācija |
|  |
| NBA drafts |
|  |
|
30., 2017 |
| Drafta klubs |
Jūtas "Jazz" |
|  |
| Profesionālie klubi |
|  |
| **Sezonas** | **Klubs** |
| 2017—2019 |  Losandželosas "Lakers" |
| 2017–2018 |
→ *South Bay Lakers* |
| 2019—2021 |  Ņūorleānas "Pelicans" |
| 2022—2023 |  Portlendas "Trail Blazers" |
| 2024—pašlaik |  Ņujorkas "Knicks" |
|  |
| Sasniegumi un apbalvojumi |
|  |
| * NBA kausa ieguvējs (2025)
* NCAA čempions (2016)
 |
|  |

**Džošua (Džoss) Ārons Hārts** (angļu: *Joshua (Josh) Aaron Hart*; dzimis 1995. gada 6. martā Mērilendas štatā) ir amerikāņu basketbolists, spēlē uzbrūkošā aizsarga un vieglā uzbrucēja pozīcijā. 2026. gadā pārstāv Nacionālās basketbola asociācijas (NBA) klubu Ņujorkas "Knicks".

## Karjera

Pēc labas vidusskolu basketbola karjeras Dž. Hārts nokļuva Villanova Universitātē. NCAA basketbola karjera bija ļoti sekmīga, 2016. gadā uzvarot NCAA čempionātā.

Pēc četrām sezonām augstskolu basketbolā 2017. gada NBA draftā Jūtas "Jazz" viņu izvēlējās pirmajā kārtā ar kopējo 30. numuru. Uzreiz pēc drafta viņš kopā ar tā paša drafta 42. izvēli Tomasu Braientu tika aizmainīts uz Losandželosas "Lakers" pret "Lakers" 28. izvēli Toniju Bredliju. 2017. gada decembrī debitēja NBA "Lakers" sastāvā, bet pirmajā sezonā spēlēja arī kluba G Līgas fārmklubā *South Bay Lakers*.

2019. gada vasarā "Laers" aizmainīja Dž. Hārtu kopā ar Lonzo Bolu un Brendonu Ingramu, kā arī drafta tiesībām uz Deandrē Hanteru un nākotnes drafta izvēlēm uz Ņūorleānas "Pelicans" pret Entoniju Deivisu ("Lakers" ar E. Deivisu sastāvā kļuva par NBA čempioniem sekojošajā sezonā). Pēc divām ar pusi sezonām "Pelicans" Dž. Hārts tika aizmainīts uz Portlendas "Trail Blazers" (kopā ar viņu komandu mainīja arī Nikeils Aleksandrs-Volkers, Tomāšs Satoranskis, Didi Luzada un vairākas drafta izvēles, savukārt uz Ņūorleānu devās K. Dž. Makolums, Lerijs Nenss un Tonijs Snells). 2022. gada 12. martā viņš uzstādīja karjeras rezultatīvitātes rekordu, gūstot 44 punktus uzvarā pār Vašingtonas "Wizards" (127—118).

2023. gada februārī Dž. Hārts tika aizmainīts uz Ņujorkas "Knicks" pret Kemu Redišu, Raienu Arkidžakono, Svi Mihaiļuku un drafta izvēlēm (vēlāk šī maiņa tika pārveidota par plašāku četru komandu maiņas darījumu, iekļaujot vēl vairākus spēlētājus). Šī maiņa un vēlākā Mikala Bridžesa aizmainīšana uz "Knicks" apvienoja bijušos komandas biedrus Villanova Universitātē Džeilenu Bransonu, Dž. Hārtu un M. Bridžesu.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Džošs Hārts.

* *Basketball Reference* NBA spēlētāja profils (angliski)
* NBA spēlētāja profils (angliski)
* *Eurobasket* spēlētāja(-s) profils (angliski)
* *Basketball Reference* spēlētāja(-s) profils (angliski)
* ESPN NBA profils (angliski)
* *RealGM Basketball* profils (angliski)